Xorazm viloyatida O‘zsanoatqurilishbank moliyaviy ko‘magida “Xiva naslli parranda” mas’uliyati cheklangan jamiyati tomonidan parrandachilik kompleksini tashkil etish loyihasi ishga tushurilishi rejalashtirilgan.  Ushbu loyihaning umumiy qiymati 32 milliard so‘mni tashkil etadi. Mazkur loyiha Italiya va Xitoy uskunalari asosida yiliga 1 million dona tuxum yo‘nalishidagi jo‘ja va 200 ming dona tuxum yo‘nalishidagi tovuqlarni yetishtirish quvvatiga egadir. Xiva tumanida tashkil etiladigan ushbu yirik parrandachilik kompleksi orqali aholi xonadonlariga tovuq tuxumini yetishtirishni yo‘lga qo‘yish uchun tovuq va kerakli jihozlar yetkazib berishning yangi tizimi yo‘lga qo‘yiladi.  Shuningdek, korxonada 50 nafar yosh yigit va qizlar ish bilan ta’minlanadi. Reklama huquqi asosida.